**9**

Na podlagi 10.g člena Zakona o financiranju občin (Uradni list RS, št. 123/06, 57/08, 36/11, 14/15 – ZUUJFO, 71/17, 21/18 – popr., 80/20 - ZIUOOPE, [189/20](http://www.uradni-list.si/1/objava.jsp?sop=2020-01-3287) – ZFRO, [207/21](http://www.uradni-list.si/1/objava.jsp?sop=2021-01-4286) in [44/22](http://www.uradni-list.si/1/objava.jsp?sop=2022-01-0873) – ZVO-2), 19. člena Odloka o proračunu Mestne občine Nova Gorica za leto 2025 (Uradni list RS, št. 134/23 in 109/24) in 19. člena Statuta Mestne občine Nova Gorica (Uradni list RS, št. 13/12, 18/17 in 18/19) je Mestni svet Mestne občine Nova Gorica na seji dne \_\_\_\_\_\_\_\_\_\_\_\_\_\_\_\_\_\_\_\_ sprejel naslednji

S K L E P

Mestni svet Mestne občine Nova Gorica daje soglasje Zavodu GOLEA, Nova Gorica k zadolževanju, in sicer za:

* okvirni kratkoročni kredit največ v višini 500.000,00 EUR za izvajanje mednarodnih projektov.

Soglasje iz prve točke se daje pod naslednjimi pogoji:

* pogodba o okvirnem kreditu se sklepa za obdobje od 29. 8. 2025 do 29. 8. 2026;
* Zavod GOLEA, Nova Gorica zagotavlja servisiranja dolga iz lastnih virov oz. iz neproračunskih virov;
* Mestna občina Nova Gorica za prevzete obveznosti iz naslova zadolževanja ne prevzema poroštva in ne daje zavarovanja.

Ta sklep velja takoj.

Številka: 014-6/2025 Samo Turel

Nova Gorica, dne ŽUPAN

Številka: 014-6/2025-2



Nova Gorica, dne 26. marca 2025

O B R A Z L O Ž I T E V

Zavod GOLEA, Nova Gorica (v nadaljevanju: zavod) je ustanovila Mestna občina Nova Gorica z Odlokom o ustanovitvi zavoda GORIŠKA LOKALNA ENERGETSKA AGENCIJA – GOLEA (Uradni list RS, št. 25/06 in 38/12 – v nadaljevanju: Odlok).

20. člen Odloka določa, da zavod odgovarja za svoje obveznosti z vsemi sredstvi, s katerimi razpolaga. Ustanovitelj torej ne odgovarja za obveznosti zavoda. Enako določilo je navedeno tudi v 20. členu Statuta zavoda Goriška lokalna energetska agencija – GOLEA (z dne 23. 11. 2007, 19. 3. 2012, 4. 4. 2012 in 2. 9. 2021).

19. člen Odloka o proračunu Mestne občine Nova Gorica za leto 2025 (Uradni list RS, št. 134/23 in 109/24) določa, da:

»Posredni proračunski uporabniki občinskega proračuna, javni gospodarski zavodi in javna podjetja, katerih ustanoviteljica je občina ter druge pravne osebe, v katerih ima občina neposredno ali posredno prevladujoč vpliv, se lahko v letu 2025 zadolžujejo do skupne višine 6 mio EUR in izdajajo poroštva do skupine višine glavnic 0 EUR s soglasjem občine pod pogoji, ki jih določi mestni svet in če imajo te osebe zagotovljena sredstva za servisiranje dolga iz neproračunskih virov. Izdana soglasja se ne štejejo v največji obseg možnega zadolževanja občine, ki je določen v zakonu, ki ureja financiranje občin.

Soglasje iz prejšnjega odstavka tega člena izda mestni svet.«.

Zavod ima za potrebe izvajanja mednarodnih projektov, na katerih sodeluje, najet okvirni kratkoročni kredit v višini 500.000 EUR, z možnostjo večkratnega črpanja in vračanja. Iz naslova tega kredita se trenutno financira izvajanje projektov: CO ADRIA, DECA, DISTENDER, REXUS in REINFORCING. Kredit je zavod zavaroval z odstopom svojih nezapadlih in bodočih terjatev, ki izhajajo iz sklenjenih pogodb tako iz mednarodnih projektov kot tudi nacionalnih projektov in drugih tržnih aktivnosti. Zavod vsak mesec do 10. v mesecu banki predloži seznam nezapadlih in bodočih terjatev, ki izhajajo iz sklenjenih pogodb tako na mednarodnih projektih kot tudi nacionalnih projektih in drugih tržnih aktivnosti, ki skupaj znašajo najmanj 120 % od stanja koriščenega dela kredita.

Banka je kot pogoj za odobritev oz. podaljšanje kreditov podala zahtevo, da zavod skladno z 10.g členom Zakona o financiranju občin (Uradni list RS, št. 123/06, 57/08, 36/11, 14/15 – ZUUJFO, 71/17, 21/18 – popr., 80/20 - ZIUOOPE, [189/20](http://www.uradni-list.si/1/objava.jsp?sop=2020-01-3287) – ZFRO, [207/21](http://www.uradni-list.si/1/objava.jsp?sop=2021-01-4286) in [44/22](http://www.uradni-list.si/1/objava.jsp?sop=2022-01-0873) – ZVO-2) pridobi soglasje ustanoviteljice, to je Mestne občine Nova Gorica.

Kredit v celoti zavaruje zavod, v obliki terjatev, ki jih ima zavod tako na mednarodnih projektih kot tudi nacionalnih projektov in drugih tržnih aktivnosti. S podajo soglasja k zadolževanju Mestna občina Nova Gorica ne prevzema dodatnega bremena oz. tveganja, ampak samo omogoča nemoteno delo zavoda, hkrati pa izdano soglasje ne šteje v največji obseg možnega zadolževanja mestne občine.

**Mestnemu svetu Mestne občine Nova Gorica predlagamo, da predloženi sklep obravnava in sprejme.**

Samo Turel

ŽUPAN

Pripravila:

Martina Remec Pečenko

Vodja Oddelka za gospodarstvo

Matej Živec

Višji svetovalec za gospodarske

javne službe